Torsten Malinen

Torsten Henrik Malinen (synt. Malin, 14. marraskuuta 1877 Pirkkala – 12. helmikuuta 1951 Jämsä) oli suomalainen juristi, joka toimi oikeusministerinä vuosina 1927–1928.

Malisen vanhemmat olivat Pirkkalan kirkkoherra, rovasti Henrik Malin (1824–1898) ja Sofia Eleonora von Platen. Hän pääsi ylioppilaaksi 1896 Tampereen lyseosta ja suoritti Helsingin yliopistossa yleisen oikeustutkinnon 1902. Malinen sai varatuomarin arvon 1905.

Malinen oli aluksi Tampereella rahatoimikamarin notaarina, vuodesta 1908 raastuvanoikeuden rikosasiain notaarina ja vuodesta 1914 maistraatin oikeusneuvosmiehenä. Hän oli 1915–1919 Porin pormestarina ja sen jälkeen Turun hovioikeudessa kanslistina, notaarina, viskaalina ja viimeksi asessorina 1927–1932. Hän oli kihlakunnantuomarina Jämsässä 1932–1943 ja Ilmajoella 1943–1947 ja lainvalmistelukunnan jäsenenä 1924–1933. Malinen toimi eri aikoina Huopalahden kunnanvaltuuston puheenjohtajana, Haagan kauppalanvaltuuston jäsenenä ja puheenjohtajana sekä Haagan kauppalanjohtajana. Hän oli Kaupunkiliiton hallituksen jäsenenä ja varapuheenjohtajana. Malinen julkaisi kirjoituksia kunnallisista kysymyksistä ja hän toimi muun muassa selvitysmiehenä Tampereen läntisten esikaupunkien liitoskysymyksessä. Malinen toimi myös Jämsän kauppalanjohtajana. 
. Oikeusministerinä hän oli Sunilan I hallituksessa 1927–1928. Malinen toimi hallituksessa ammattiministerinä. Hän sai laamannin arvonimen vuonna 1939.

Torsten Malinen oli naimisissa vuodesta 1910 Hilma Dagmar Kentän (entinen Avenius) kanssa.

Julkaisuja 
 Tampereen kaupungin kunnallinen asetuskokoelma: sisältää 1917 vuoden syyskuuhun annetut kunnalliset asetukset; toim. Torsten Malinen. Tampereen kaupunki, Tampere 1917
 Katukysymys kaupungeissa ja kauppaloissa teoksessa Lainsäädäntö kaupunkien asemakaava- ja rakennusoloista. Tampere 1923

Lähteet 
 Valtionneuvoston ministerikortisto

Viitteet 

Suomen oikeusministerit
Suomalaiset juristit
Suomalaiset tuomarit
Porin pormestarit ja kaupunginjohtajat
Huopalahden kunnanvaltuutetut
Haagan kauppalanvaltuutetut
Haagan kauppalanjohtajat
Jämsän kunnan-, kauppalan- ja kaupunginjohtajat
Vuonna 1877 syntyneet
Vuonna 1951 kuolleet